बेलायतका नयाँ नोबेल विजेता सन् १९५४ मा नागासाकीमा जन्मेका हुन्। एटब बम आक्रमणबाट बाँचेकी उनकी आमा अझै जीवित छिन् र छोराको उपलब्धिप्रति अत्याधिक गर्व गरिरहेकी छिन्। समुद्रविज्ञ उनका पिताले सन् १९५९ मा आफ्नो परिवार बेलायत सारेका थिए। उनको मातापिताको मनस्थिति आप्रवासीको जस्तो नरहेको इसले पहिलेदेखि बताउँदै आएका छन्, किनभने उनीहरु जहिल्यै घर फर्किनेमा निश्चित थिए। १५ वर्षको हुँदासम्म उनी स्कुलको एक मात्र अश्वेत विद्यार्थी थिए। अन्ततः उनको परिवारले बेलायतमै बस्ने निश्चय गर्‍यो।
